Mäkinen Joni **Projektiraportti**

10.3.2025

Web-sovellusten kehittäminen JavaScriptillä

Laurea-ammattikorkeakoulu Stenberg Mika

**Curriculus**

Sisällys

[1 Sovellukseni nimi ja kuvaus 3](#_Toc192525824)

[2 Arvioni työstä ja osaamiseni kehittymisestä 3](#_Toc192525825)

[3 Välipalautteeni opintojaksosta 3](#_Toc192525826)

[4 Linkit 3](#_Toc192525827)

[4.1 Verkkosovellus 4](#_Toc192525828)

[4.2 Repositorio 4](#_Toc192525829)

[4.3 Videoesittely 4](#_Toc192525830)

# Sovellukseni nimi ja kuvaus

Sovellukseni nimi on Curriculus. Curriculus on HTML:llä, CSS:llä ja JS:llä toteutettu verkkosovellus, joka on tarkoitettu Laurean tietojenkäsittelyopiskelijoiden käyttöön. Opiskelijat voivat tallentaa sovelluksessa tietoja omista opiskelusessioistaan, kuten sessioon kuluneen ajan, opintojakson, johon aika on käytetty, ja sessioon liittyviä erityisiä muistiinpanoja. Tämän lisäksi opiskelija näkee jo aiemmin tallentamansa tiedot kronologisessa järjestyksessä. Tietoja voidaan myös suodattaa opintojakson perusteella. Sovellus hyödyntää käyttäjänsä selaimen paikallisvarastoa tietojen tallentamisessa.

# Arvioni työstä ja osaamiseni kehittymisestä

Mielestäni onnistuin toteuttamaan kaikki vaaditut toiminnallisuudet melko tehokkaasti ja tyylikkäästi. Parantamista olisi ehkä käyttöliittymän ulkoasun kanssa. Ulkoasu voisi olla ammattimaisemman ja viimeistellymmän näköinen. Sovelluksesta jäi puuttumaan sessioiden poistotoiminto. Käyttäjän kirjautumisvaiheen (lisäksi yhteys tietokantaan) voisi kenties jonakin päivänä lisätä. Poistotoiminnon sekä kauniimman ulkoasun lisään vielä lähiviikkoina.

Koen, että olen oppinut selaimen paikallisvaraston varmempaa ja monipuolisempaa käyttöä. Myös evästeet ovat tulleet tutummiksi. Näiden lisäksi olen saanut arvokasta harjoitusta ylipäätään DOM-skriptauksessa tavallisesti käytettävissä mekaniikoissa ja tarpeellisissa funktioissa. Nyt ymmärrän laajemmin, kuinka JavaScriptiä voidaan hyödyntää verkkosivujen rakentamisessa. Mikään sovelluksen toiminnallisuuksien toteuttamisessa käytettävistä tekniikoista ei jäänyt minulle epäselväksi. Antaisin itselleni pisteitä seuraavasti: 10/10 p.

# Välipalautteeni opintojaksosta

Opintojakso on ollut tähän mennessä mielenkiintoinen ja tarpeellinen. Sikäli, kun olen JavaScriptiä jo opiskellut aiemmin, olen pystynyt tällä kertaa pureutumaan oppimisessani juuri niihin asioihin, joissa tiedän olevan parantamisen varaa.

Arvostan rauhallista ja syväluotaavaa opetustyyliäsi. Olen toki toivonut, että olisimme voineet tarkastella joitakin asioita vieläkin tarkemmin, mutta samanaikaisesti ymmärrän, että se ei aina oppimisen eri vaiheissa olevien opiskelijoiden vuoksi ole mahdollista. Olen esittänyt kysymyksiä kokiessani tarvitsevani jostakin asiasta lisää tietoa (tai sinun mielipidettäsi/preferenssiäsi). Olet vastannut kysymyksiini tarpeeksi kattavasti ja asiantuntevasti, ja olenkin saanut tähän mennessä kaiken tarvitsemani tiedon. Erityisen hyödyllisenä pidän vastikään julkaisemaasi GitBook-tietopakettia.

# Linkit

Tässä linkit verkkosovellukseeni, sen repositorioon ja sovelluksen videoesittelyyn.

## Verkkosovellus

asd

## Repositorio

<https://github.com/jonidaniel/curriculus>

## Videoesittely

<https://youtu.be/UQANnl9McAE>